**Fernando José Torres Sanz** (født 20. mars 1984) er en spansk fotballtrener og tidligere fotballspiller som er hovedtrener for Atlético Madrid U19. Han har også spilt for Spanias landslag.

Han er kjent for sine skrudde skudd, samt sin plasseringsevne, spenst og hurtighet.

Oppvekst med fotball
--------------------

### Parque 84

Torres begynte på sitt første fotballag da han var knappe 5 år. Laget, Parque 84, var det lokale «miniputt»- laget, og Torres imponerte trenerne, men da ikke som utespiller som han er kjent som nå, men som keeper. Faren til Torres, José, måtte arbeide ganske mye den tiden Torres var i Parque 84, og fikk derfor lite med seg av oppveksten til Torres som fotballspiller. Da var det moren, Flori, som fulgte Fernando til treninger og kamper.

### Mario's Holland

Et par år senere kunne Torres spille sammen med sin syv år eldre bror, Israel, i innendørsklubben, Mario's Holland. Her spilte både Torres og Israel keeper, men etter et uhell, der Torres knuste ut noen av tennene sine, ville han heller prøve seg lenger fremme på banen. Trenerne i Mario's Holland, «prøvde ut» Torres i flere posisjoner, og med en gang de satte Torres på topp, som spiss, imponerte han veldig, og danket ut flere konkurrenter, som ofte var 3-6 år eldre enn han selv, fra spissplassen sin. Han imponerte så mye, at han i en alder av 10 år, ble flyttet opp til en klubb for 13-åringer.

### Rayo 13

Torres fikk ikke så mye tid i sin første 13-klubb, Rayo 13, men på den tiden han var der, gjorde han seg definitivt bemerket. Den da 10 år gamle Torres knuste klubbrekorden for flest scoret mål i en sesong (riktignok spilte han ikke en full sesong), med sine 55 mål. Dette gjorde ham fortjent til å være en av tre spillere fra Rayo 13 som fikk prøvespille for Atlètico Madrid, Torres' favorittklubb.

### Juniorspill for Atlético

Etter å ha imponert både trenerne og talentspeiderne til Atlético under prøvespillingen, ble Torres hentet til klubben.

Her var det karrieren hans virkelig skjøt fart, og blant mange troféer han fikk med aldersbestemte lag for Spania og Atlético, kan en finne: Nike Cup vinner (Atlético), der han ble turneringens toppscorer, vinner av EM for U16, fikk prisen for turneringens beste spiller og turneringens toppscorer. Han vant også U19-mesterskapet og ble enda en gang toppscorer og turneringens beste spiller. På dette tidspunktet hadde han akkurat fylt 17 år.

Etter hans overbevisende opptredener for juniorlaget til Atlético, og for landslaget, fikk Torres endelig belønning for strevet.

Klubbfotball
------------

### Atlético Madrid

Torres signerte sin første proffkontrakt i 1999, men måtte vente til 27. mai 2001 for å debutere for førstelaget til Atletico Madrid i en kamp mot Leganes. Han ble da den yngste på førstelaget noensinne for det spanske laget, kun 17 år og 68 dager gammel. Han scoret sitt første mål for klubben uken etter i en kamp mot Albacete. Torres ble også Atletico Madrid sin yngste kaptein noensinne da han overtok kapteinsrollen bare 19 år gammel. Han var kaptein helt fram til han ble solgt til Liverpool i 2007.

I 2002 rykket Atletico Madrid opp igjen til spansk første divisjon. Det første året i toppdivisjonen scoret Torres 13 mål. I juli spilte han i EM for U19-lag i Norge, en turnering Spania vant, og der ble Torres turneringens toppscorer og kåret til mesterskapets beste spiller. Det var etter dette folk begynte å få øynene opp for «El Niño». Den tidligere storspilleren Diego Maradona spådde Fernando Torres en stor karriere, som han altså har fått i Liverpool FC. Fernando Torres og Cristiano Ronaldo var favoritter til å vinne kåringen Ballon d'Or for 2008. Torres var også fast straffeskytter på laget, men brente hele syv av de femten straffene han tok i løpet av årene han holdt til i Madrid.

I mai 2007 skapte Torres overskrifter da han avslørte de berømte ordene *We'll Never Walk Alone* på innsiden av kapteinsbindet sitt, og ikke *You'll Never Walk Alone* som mange tror, under en kamp mot Real Sociedad; en greie han hadde med sine kamerater han vokste opp sammen med. Dette satte allikevel i gang sterke rykter om en overgang til Liverpool FC.

### Liverpool

Torres signerte en 6-årsavtale for Merseyside-klubben 4. juli 2007 i det som ble Liverpool dyreste signering til da. Det kostet Liverpool 20,7 millioner pund for å kjøpe Torres. Like før han ble offentliggjort som Liverpool-spiller, uttalte Torres:«*Liverpool er den største klubben i Europa*». Han overtok skjorte nr 9, som tidligere er brukt av legendariske Liverpool-spillere som Robbie Fowler og Ian Rush. Ifølge uttalelser fra Benitez, avslo Torres flere bedre tilbud fra andre klubber, fordi han ønsket å bli en Liverpool-spiller, Benitez bekreftet faktisk at Torres gikk ned i lønn da han gikk til Liverpool. Torres gjorde sin debut i bortekampen mot Aston Villa, og spilte en bra kamp, han var veldig bevegelig og kom nesten på scoringslista. Torres scoret sitt første offisielle mål for Liverpool 19. august 2007 mot Chelsea FC på Anfield. Han scoret sitt første hat-trick for de røde 25. september 2007 i bortekampen i Ligacupen mot Reading på Madejski Stadium i en kamp Liverpool vant 4–2. Han scoret også sitt første seriemål for sesongen 08/09, da han skjøt ballen i mål fra ca 20 meter i Liverpool's første seriekamp for sesongen, i kampen mot Sunderland. Liverpool vant kampen 1-0 og Torres ble matchvinner

Torres i kamp for Liverpool mot Middlesbrough den 23. februar 2008, der han scoret hat-trick«El Niño» ble kåret til Årets spiller i Spania 2007. Torres scoret 33 mål på 45 kamper i 2007-sesongen for Liverpool, den spanske goalgetteren greide også å slette rekorden for flest scoringer i en debutsesong i Premier League. Van Nistelrooy var innehaver denne rekorden med 23 mål før Torres kom med sine 24. Han tangerte også rekorden for flest scoringer på rad på hjemmebane, der han scoret 8 mål på rad, noe bare den gamle storscoreren Roger Hunt hadde greid før, tilbake på 1960-tallet. I kåringen Årets spiller ble han nummer 2, etter United-profilen Cristiano Ronaldo. Ronaldo var også den eneste spilleren som kom foran Torres på toppscorerlisten denne sesongen. Han hadde 31 fulltreffere totalt.

#### Hat-tricks

Torres scoret sitt første hat-trick for klubben 25. september 2007 borte mot Reading i 4–2 seieren i ligacupen. Den 23. februar 2008 scoret han sitt andre i 3–2 seieren hjemme på Anfield mot Middlesbrough. 5. mars 2008 scoret han sitt tredje hat-trick i hjemmekampen mot West Ham i en kamp Liverpool Football Club vant 4–0. Sitt fjerde hat-trick scoret han for klubben 26. september 2009, da Liverpool vant 6-1 på hjemmebane over Hull.

#### Skadeproblemer

Sesongen 2008/2009 ble merket av skadeproblemer for Torres. Han ble først skadet i en landskamp mot Belgia den 15. oktober etter bare 12 minutter. Det viste seg å være en muskelskade i venstre lår, en skade som holdt han bl.a utenfor et møte i Mesterligaen mellom Liverpool og hans gamle klubb Atletico Madrid. Torres var først tilbake i en seriekamp mot West Browmwich 12. november. Bare noen uker senere fikk Torres føling med skaden igjen, i en Mesterliga-kamp mot Marseille. Nå ble Torres satt ut av spill for resten av året 2008, og spilte først i en FA-cup-kamp mot Preston 3. januar 2009, da han kom inn som innbytter for Robbie Keane, og scoret Liverpools andre mål i kampen.

#### Retur til helterollen

Torres opplevde en måltørke hjemme på Anfield, og det gikk hele 8 måneder før han igjen scoret for hjemmefansen, og da med to sene fulltreffere like før slutt og på overtid, i 2–0-seieren mot Chelsea den 1. februar 2009. Seks dager senere ble han matchvinner 2 minutter på overtid da han scoret 3–2-målet borte mot Portsmouth. Han scoret også det første målet i 4–0-seieren på Anfield mot Real Madrid den 10. mars 2009. Noen dager senere ble Torres igjen en av flere røde helter, da han scoret utligningsmålet etter 28 minutt da Liverpool slo Manchester United 1–4 borte på Old Trafford den 14. mars 2009. Den 12. april scoret han to mål i 4–0-seieren mot Blackburn. Den 21. april gjentok han bragden og scoret sitt 12. og 13. seriemål i 4–4-kampen på Anfield mot Arsenal, der Andrej Arsjavin scoret fire mål for «The Gunners». Torres endte sesongen 08/09 ved å score sitt 50. mål for klubben mot Tottenham. Dette gjorde at Torres kom til 50 scoringer raskere enn storheter som Ian Rush, John Aldridge og Kenny Dalglish. Han endte på 4.-plass på toppscorerlisten sammen med Robinho, med sine 14 mål på 20 kamper, 5 bak Nicolas Anelka som vant gullstøvelen.

### Chelsea

Han ble solgt til Chelsea 31. januar 2011 for 440 millioner norske kroner.

Da han fikk draktnummer 9 etter Franco di Santo I Chelsea-drakten opplevde Torres et nytt måltørke. Det tok hele 903 minutter før han 23. april 2011 scoret sitt første mål i Chelsea-drakten. Målet kom i en kamp mot West Ham UFC som endte 3-0. Torres slet med spilletid fordi Chelsea hadde Didier Drogba, Nicolas Anelka, Salomon Kalou og Daniel Sturridge, men etter vært dro alle sammen. Torres scoret på overtid mot Barcelona FC som endte 2-2 (2-3 sammenlagt) dermed satte Torres prikken over i-en i den kampen (Chelsea hadde gått videre på bortemål. Torres kom inn for Kalou i Mesterligaen finalen mot Bayern München hvor Chelsea vant på straffespark-konkurranse. Da neste sesong begynte var det mange fans som håpte på at Torres kom til å bli like god som da han var i Liverpool FC. Da den tidligere Liverpool manageren Rafael Benitez ble manager for Chelsea, var det mange som trodde at Torres ville finne formen sin tilbake. Den første måneden var vel den beste måneden Torres hadde i Chelsea, men senere slet han. Han scoret bare i Europaligaen. Torres spilte hele Europaligafinalen, og scoret 1-0 målet. I den siste ligakampen mot Everton FC scoret han sitt første mål i ligaen siden desember.

Landslaget
----------

Hans debut for A-landslaget kom i september 2003, i en kamp mot Portugal. Hans første landslagsmål scoret han mot Italia den 28. april 2004. Han scoret sitt viktigste mål under kvalifiseringen til VM i 2006 i Tyskland, og innledet mesterskapet med å score i Spanias første kamp mot Ukraina og vant hele 4–0.

Under EM i fotball 2008 var Torres fast i startoppstillingen i hver kamp for Spania. Hans første mål i turneringen kom i 2–1 seieren over Sverige. Torres passerte også 50 landskamper under EM. Spania, spilte seg etterhvert frem til EM-finale mot Tyskland Der scoret han Spanias ledermål etter 33 minutter i finalen, da han vippet ballen over Tysklands keeper Jens Lehmann. Han ble allikevel byttet ut etter 78 minutter, og måtte se lagkameratene kjempe de siste 12 minuttene frem til det første EM-gullet på 44 år. UEFA kåret han etter finalen til banens beste. I 2010-sesongen var Torres mye skadet og slet under VM i Sør-Afrika. Selv om han ikke innfridde forventningene og endte turneringen målløs, vant Spania til slutt verdensmesterskapet. Torres startet alle kampene fram til semifinalen. Der startet han på benken og kom innpå i slutten når Spania ledet 1-0 mot Tyskland. Også i finalen startet Torres på benken og erstattet David Villa i det 106. minutt. Andres Iniesta ble matchvinner med målet hans i det 116. minutt og Casillas kunne løfte troféet etterpå.

I EM-finalen 2012 mot Italia kom Torres inn ca 10-15 minutter før slutt og scoret Spanias 3. mål etter 84 minutter. Dette gjorde han til den første spilleren som noen gang har scoret mål i to EM-finaler på rad. Helt på slutten kom han i kontring mot keeper, men velger, i stedet for å skyte selv på et nesten åpent mål, å sende ballen til Juan Mata, som nettopp har kommet inn som innbytter, og scorer. Spania vinner 4-0 i en historisk seier over Italia.

Meritter
--------

**Spania**

* Europamester: 2008,2012
* Verdensmester: 2010
* Ungdomslag:
	+ Vinner 2001 Under-16 Algarve turnering
	+ Vinner 2001 UEFA Under-16 Europamesterskap
	+ Vinner 2002 UEFA Under-19 Europamesterskap

**Atletico Madrid**

* Vinner Segunda División: 2001-02
* Vinner 1998 Nike Cup Europe (En under-14 ungdomscup)

**Chelsea FC**

* Vinner Mesterligaen: 2011/2012
* Vinner FA-cupen: 2011/2012
* Vinner Europaligaen: 2012/2013

**Personlige utmerkelser**

* 1998 Top under-14 europeiske spiller
* 2001 UEFA Under-16 Europamesterskap: Toppscorer (syv mål på seks kamper), beste spiller
* 2002 UEFA Under-19 Europamesterskap: Toppscorer (fire mål på fire kamper), beste spiller
* 2007 Kåret til Årets spiller i Spania. Kåret av spillere og journalister.
* 2008 PFA Team of the Year
* 2008 Liverpool FC, «Player of the Season»
* 2012 UEFA EURO 2012: Toppscorer (tre mål på 189 minutter)

Personlig liv
-------------

Han er gift med Olalla Dominguez. Paret giftet seg i 2009 og har en datter og en sønn sammen.

Torres er også kjent for å være svært opptatt av Ringenes Herre. Han er såpass til fan av hendelsene som Tolkien skriver om, at en av Torres sine tre tatoveringer sier «*Fernando*» på Tengwar, det kunstige «*alviske*» skrivesystemet oppfunnet av Ringenes Herre's forfatter J.R.R. Tolkien. Hans andre tatovering er tallet «9», hans skjortenummer for det spanske landslaget, Atlético Madrid, Liverpool FC og Chelsea FC. Tallet er tatovert på innsiden av høyre arm, og det romerske tallet VII MMI (07/07/2001) er tatovert på innsiden av høyre legg.

Referanser
----------

1. ↑   Diario AS, oppført som Fernando José Torres Sanz, AS.com athlete ID fernando\_torres/5422[Hentet fra Wikidata]
2. ↑   Argentine Soccer Database, oppført som FERNANDO TORRES jose sanz, BDFA player ID 47115[Hentet fra Wikidata]
3. ↑   transfermarkt.com, Transfermarkt spiller-ID 7767, besøkt 9. oktober 2017[Hentet fra Wikidata]
4. ↑  El Niño vuelve a su casa
5. ↑  (en) Liverpoolfc.tv - TORRES SIGNS SIX-YEAR DEAL FOR REDS 04.07.07
6. ↑  (en) Liverpools største kjøp Arkivert 6. august 2007 hos Wayback Machine.
7. ↑  (en) Daily Express - TORRES: LIVERPOOL ARE THE GREATEST CLUB IN EUROPE 04.07.07
8. ↑  (en) Liverpoolfc.tv - THE BOSS TALKS TO .TV ABOUT FERNANDO TORRES 05.07.07
9. 1 2  (no) Larsen, Frank H. (15. oktober 2008). «Torres ut med lårskade». *Liverpool.no*. Arkivert fra originalen 19. oktober 2008. Besøkt 1. februar 2009.  «Arkivert kopi». Archived from the original on 19. oktober 2008. Besøkt 3. januar 2009. CS1-vedlikehold: Uheldig URL (link)
10. ↑  (no) Larsen, Frank H. (12. november 2008). «Torres tilbake i god form». *Liverpool.no*. Arkivert fra originalen 11. januar 2014. Besøkt 1. februar 2009.  «Arkivert kopi». Archived from the original on 11. januar 2014. Besøkt 3. januar 2009. CS1-vedlikehold: Uheldig URL (link)
11. ↑  (no) Skjæveland, Arild (27. november 2008). «Echo bekrefter skader». *Liverpool.no*. Arkivert fra originalen 3. desember 2008. Besøkt 1. februar 2009.  «Arkivert kopi». Archived from the original on 3. desember 2008. Besøkt 3. januar 2009. CS1-vedlikehold: Uheldig URL (link)
12. ↑  (no) Skjæveland, Arild (3. januar 2009). «Preston - Liverpool 0-2 (0-1)». *Liverpool.no*. Arkivert fra originalen 11. januar 2014. Besøkt 1. februar 2009.  «Arkivert kopi». Archived from the original on 11. januar 2014. Besøkt 3. januar 2009. CS1-vedlikehold: Uheldig URL (link)
13. ↑  (no) Kvamme, Sigve (1. februar 2009). «*Torres ble helt i skandalekamp*». *Dagbladet.no*. Besøkt 14. mars 2009.
14. ↑  (no) «*Liverpool Live Portsmouth - Liverpool*». *Liverpool.no*. 7. februar 2009. Arkivert fra originalen 14. mars 2009. Besøkt 14. mars 2009.  «Arkivert kopi». Archived from the original on 14. mars 2009. Besøkt 7. februar 2009. CS1-vedlikehold: Uheldig URL (link)
15. ↑  (no) «*Liverpool Live Liverpool - Real Madrid 4-0 (2-0)*». *Liverpool.no*. 10. mars 2009. Arkivert fra originalen 13. mars 2009. Besøkt 14. mars 2009.  «Arkivert kopi». Archived from the original on 13. mars 2009. Besøkt 14. mars 2009. CS1-vedlikehold: Uheldig URL (link)
16. ↑  (no) «*Liverpool Live Man Utd - Liverpool 1-4 (1-2) (2-0)*». *Liverpool.no*. 14. mars 2009. Arkivert fra originalen 20. mars 2009. Besøkt 14. mars 2009.  «Arkivert kopi». Archived from the original on 20. mars 2009. Besøkt 14. mars 2009. CS1-vedlikehold: Uheldig URL (link)
17. ↑  (no) «*Liverpool Live Liverpool - Blackburn 4-0 (2-0)*». *Liverpool.no*. 12. april 2009. Arkivert fra originalen 14. april 2009. Besøkt 21. april 2009.  «Arkivert kopi». Archived from the original on 14. april 2009. Besøkt 13. april 2009. CS1-vedlikehold: Uheldig URL (link)
18. ↑  (no) «*Liverpool Live Liverpool - Arsenal*». *Liverpool.no*. 21. april 2009. Arkivert fra originalen 25. april 2009. Besøkt 22. april 2009.  «Arkivert kopi». Archived from the original on 25. april 2009. Besøkt 21. april 2009. CS1-vedlikehold: Uheldig URL (link)
19. ↑  «Torres scoret sitt første Chelsea-mål Arkivert 25. april 2011 hos Wayback Machine.» fra Aftenposten.no. Lest 24.04.2011.
20. ↑  (en) LiverpoolFC.tv - Leave your Torres messages here 07.12.10 Arkivert 10. desember 2010 hos Wayback Machine.
21. ↑  (en) Liverpool Echo - Elves, tattoos and quiet nights in.. the world of Liverpool's record signing 04.07.07

Eksterne lenker
---------------

* (en) Offisielt nettsted Rediger på Wikidata

* (en) Fernando Torres – kategori av bilder, video eller lyd på Commons Rediger på Wikidata
* (de) Fernando Torres – Munzinger Sportsarchiv Rediger på Wikidata

* (en) Fernando Torres – FIFA Rediger på Wikidata

* (en) Fernando Torres – UEFA Rediger på Wikidata

* (jp) Fernando Torres – J.League Data Rediger på Wikidata

* (fr) Fernando Torres – LÉquipe Rediger på Wikidata

* (en) Fernando Torres – Transfermarkt Rediger på Wikidata

* (en) Fernando Torres – Transfermarkt (manager) Rediger på Wikidata

* (en) Fernando Torres – national-football-teams.com Rediger på Wikidata

* (en) Fernando Torres – WorldFootball.net Rediger på Wikidata

* (en) Fernando Torres – Soccerbase.com Rediger på Wikidata

 Wikiquote: Fernando Torres – sitater

| * v
* d
* r
Spanias tropp – EM i fotball 2004 |
| --- |
| 
* 1 Cañizares
* 2 Capdevila
* 3 Marchena
* 4 Albelda
* 5 Puyol
* 6 Helguera
* 7 Raúl (k)
* 8 Baraja
* 9 F. Torres
* 10 Morientes
* 11 Luque
* 12 Gabri
* 13 Aranzubia
* 14 Vicente
* 15 Bravo
* 16 Alonso
* 17 Etxeberria
* 18 César
* 19 Joaquín
* 20 Xavi
* 21 Valerón
* 22 Juanito
* 23 Casillas
* Landslagstrener: Sáez

 | Flagget til Spania |

| * v
* d
* r
Spanias tropp – VM i fotball 2006 |
| --- |
| 
* 1 Casillas
* 2 Salgado
* 3 Pernía
* 4 Marchena
* 5 Puyol
* 6 Albelda
* 7 Raúl
* 8 Xavi
* 9 Torres
* 10 Reyes
* 11 García
* 12 López
* 13 Iniesta
* 14 Alonso
* 15 Ramos
* 16 Senna
* 17 Joaquín
* 18 Fàbregas
* 19 Cañizares
* 20 Juanito
* 21 Villa
* 22 Ibáñez
* 23 Reina
* Landslagstrener: Aragonés

 | Flagget til Spania |

| * v
* d
* r
Spanias tropp – EM i fotball 2008 Mestere (2. tittel) |
| --- |
| 
* 1 Casillas
* 2 Albiol
* 3 Navarro
* 4 Marchena
* 5 Puyol
* 6 Iniesta
* 7 Villa
* 8 Xavi
* 9 Torres
* 10 Fàbregas
* 11 Capdevila
* 12 Cazorla
* 13 Palop
* 14 Alonso
* 15 Ramos
* 16 García
* 17 Güiza
* 18 Arbeloa
* 19 Senna
* 20 Juanito
* 21 Silva
* 22 de la Red
* 23 Reina
* Landslagstrener: Aragonés

 | Flagget til Spania |

| * v
* d
* r
Spanias tropp – VM i fotball 2010 Mestere (1. tittel) |
| --- |
| 
* 1 Casillas
* 2 R. Albiol
* 3 Piqué
* 4 C. Marchena
* 5 Puyol
* 6 A. Iniesta
* 7 David Villa
* 8 Xavi
* 9 Torres
* 10 Fàbregas
* 11 Capdevila
* 12 V. Valdés
* 13 Mata
* 14 Alonso
* 15 Ramos
* 16 Sergio
* 17 Arbeloa
* 18 Pedro
* 19 Llorente
* 20 J. Martínez
* 21 Silva
* 22 J. Navas
* 23 Reina
* Landslagstrener: del Bosque

 | Flagget til Spania |

| * v
* d
* r
Spanias tropp – EM i fotball 2012 Mestere (3. tittel) |
| --- |
| 
* 1 Casillas (k)
* 2 Albiol
* 3 Piqué
* 4 Martínez
* 5 Juanfran
* 6 Iniesta
* 7 Pedrito
* 8 Xavi
* 9 Torres
* 10 Fàbregas
* 11 Negredo
* 12 Valdés
* 13 Mata
* 14 Alonso
* 15 Ramos
* 16 Busquets
* 17 Arbeloa
* 18 Alba
* 19 Llorente
* 20 Cazorla
* 21 Silva
* 22 Navas
* 23 Reina
* Landslagstrener: Del Bosque

 | Flagget til Spania |

| * v
* d
* r
Spanias tropp – VM i fotball 2014 |
| --- |
| 
* 1 Casillas
* 2 Albiol
* 3 Piqué
* 4 Martínez
* 5 Juanfran
* 6 Iniesta
* 7 Villa
* 8 Xavi
* 9 Torres
* 10 Fàbregas
* 11 Pedrito
* 12 De Gea
* 13 Mata
* 14 Alonso
* 15 Ramos
* 16 Busquets
* 17 Koke
* 18 Alba
* 19 Costa
* 20 Cazorla
* 21 Silva
* 22 Azpilicueta
* 23 Reina
* Landslagstrener: Del Bosque

 | Flagget til Spania |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Nationalencyklopedin **·** VIAF **·** GND **·** LCCN **·** ISNI **·** NDL **·** BNE **·** Munzinger (sport)
 |